కోచి: 2013 ఐపీఎల్‌ స్పాట్‌ ఫిక్సింగ్‌ కుంభకోణానికి సంబంధించి క్రికెటర్‌ శ్రీశాంత్‌పై జీవితకాల నిషేధాన్ని ఎత్తివేయాలని
కేరళ హైకోర్టు బీసీసీఐని ఆదేశించిన సంగతి తెలిసిందే. కోర్టు తీర్పుకు సంతోషం వ్యక్తం చేసిన శ్రీశాంత్‌.. 2019 ప్రపంచకప్‌లో
ఆడాలన్నది తన కల అని తెలిపాడు. శ్రీశాంత్‌ ఓ ఛానెల్‌కి ఇచ్చిన ఇంటర్వ్యూలో మాట్లాడుతూ.. ‘2019 ప్రపంచకప్‌ ఆడాలన్నది
నా కల. ఇది కష్టమని నాకు తెలుసు. కానీ ఏదో ఒక అద్భుతం జరిగి నేను ప్రపంచకప్‌లో ఆడతా. అద్భుతాలు జరుగుతాయని
నేను నమ్ముతున్నాను. జట్టులో ఇప్పటికే ఫాస్ట్‌ బౌలర్ల మధ్య పోటీ నెలకొంది. అయినప్పటికీ నేను ప్రయత్నిస్తా. నా ప్రతిభ
ద్వారా నేను జట్టులో స్థానం దక్కించుకోగలనని భావిస్తున్నా’ అని తెలిపాడు. నా మొదటి లక్ష్యం కేరళ జట్టు తరఫున రంజీ
క్రికెట్‌లో ఆడటం’ అని శ్రీశాంత్‌ చెప్పాడు.